‘હે ન્યાયવિધાન!’ પછી સ્વાદેન્દ્રિયએ પોતાની રાવ કહી સંભળાવી, ‘આ જગતમાં પ્રવર્તમાન તમામ સ્વાદને ઓળખવા માટે મને સર્વશક્તિમાન બનાવવા માટે હું આપની અત્યંત આભારી છું. જીવમાત્રના જીવનની વિવિધ રસાનુભૂતિમાં હું અગત્યનો ભાગ ભગવું છું. તેમ છતાં ઘ્રાણેન્દ્રિયની જેમ મને પણ માત્ર એક જ અંગમાં સ્થાન મળ્યું છે અને એ અંગને પણ પૂરતી ઇજ્જત નથી મળતી. માનવો તો જિહ્વાને જ વિખવાદ અને રોગનું મૂળ સમજે છે. અને મારા નાજુક અંગમાં પણ આપે સ્પર્શેન્દ્રિયને વાસ આપ્યો છે.’